Gifrants
Marcien Guy-Frantz Toussaint, rele Gifrants, ki fèt 10 janvye 1957 nan vil Okap (Ayiti), se yon mizisyen ameriken.
Li se yon mizisyen kreyòl. 
Li ap jwe mizik sa : Mizik rasin, Siwèl.

Gifrants se yon manm fondatè gwoup sa : Plak Sakad "Rebati Kay la".

Biyografi 
Manman li se Marie Thèrèse Valcourt ak papa li se Jean-Baptiste Toussaint.
Li fè etid primè li nan Lekòl "Frères de l'Instruction Chrétienne" Okap ak etid segondè li nan kolèj "Notre Dame du Cap-Haitien".
 
Li te genyen premye pri nan 2 konkou nasyonal ki te òganize pa Radyo Nationale nan Pòtoprens. Premye pou fèt Sen Valenten nan mwa fevriye 1977 e premye pri tou pou fèt dèMè nan mwa me menm ane 1977 sa tou. Li vin pati pandan li k ap etidye Dwa nan Fakilte de Dwa nan Okap. Li ap viv Ozetazini depi lane 1982. 

Aprè Sakad ke li soti avèk Nikòl Levy ak Ronald Felix, Gifrants kontinye fè mizik e li te jwe nan anpil kote nan Kòt Lès Etazini de Miyami, Florid jiska Portland Maine san konte Kanada kote Misye pèfòme tou.

Gifrants ekri mizik klasik tou e parèt avèk yon konsèp yo rele "Natif" ki li fini pa devlope aprè pliske 20 rekòt kafe nan fouye, etidye mizik rasin, vodou, rara e mizik anba tonnèl nan peyi Dayiti. Gifrants envante konsèp Natif pou pòte yon son pi otantik nan mizik ayisyèn an. Kòt lonbrit Gifrants rete byen makonnen ak Bèl ti Manman Ayiti Cheri e lanmou sa nan tout mizik li.

Zèv li yo 
 Rara Mwe
 Serenade by Gifrants
 Vèvè
 Segwe
 Twoubadou Sèk
 Mereng Damou pou Ayiti
 Vwa e Gita, Volim I
 Vwa e Gita, Fyèten We
 Aganman, Vlope Wen dela Etan
 Vwa e Gita, Badji Wen Fran

Referans

Lyen deyò 
 Sitwèb ofisyèl Gifrants

Moun
Mizik
Mizisyen
Mizisyen ameriken
Mizisyen ayisyen
Nesans nan lane 1957